Nogometne utakmice Jugoslavija – Sjeverna Irska
Prvi međusobni susret Jugoslavija i Sjeverna Irska su odigrale 16. marta 1975. godine u Belfastu odigravši utakmicu kvalifikacija za Evropsko prvenstvo 1976. Uspješnija je bila Sjeverna Irska rezultatom 1-0 te je to ujedno bio i jedini poraz u cjelokupnoj historiji Jugoslavije od Sjeverne Irske. Od sedam međusobnih utakmica čak njih šest su odigrane u sklopu kvalifikacija za Evropska prvenstva. Jedini susret koji nije odigran u sklopu kvalifikacija Jugoslavija i Sjeverna Irska su odigrale u Španiji na Svjetskom prvenstvu 17. juna 1982. godine bez golova. Posljednju utakmicu pomenute reprezentacije su odigrale u Beogradu 27. marta 1991. u kojem je postignuto i najviše golova. Jugoslavija je pobijedila rezultatom 4-1. Najbolji igrač utakmice je bio Darko Pančev za tri postignuta gola.